[{"text_idx": "#000000", "text": "Pu\u0308hendame u\u0308he laupa\u0308eva enesearengule ja reikile. Kohtume teiste reiki praktiseerijatega, vahetame kogemusi, jagame u\u0308ksteisega uusi avastusi ja ahhaa-elamusi ning lahkume ro\u0303o\u0303msa ja energiaga ta\u0308idetuna. Uusi taipamisi toob lihas- ja sidekoe pehme lahtirullimine koos laiendava tantsuga ning hingamisseanss eri tehnikate ja\u0308rgi. Energiaga aitab laadida ja kindlamini reikirajale tulla Hatsu-Rei-Hoo ja reikivann."}, {"text_idx": "#000001", "text": "Pa\u0308eva esimene pool on mo\u0303eldud ta\u0308ielikult kohale jo\u0303udmiseks, puhastumiseks ja energiataseme to\u0303stmiseks. Kohtume, jagame oma valgust ja kogemusi, lepime kokku u\u0308hised sihid ning ta\u0308psustame ootusi. Seeja\u0308rel venitame-pingutame-lo\u0303dvestame oma lihaseid ja sidekude, aegluubis liikudes ning tantsime, keha avardades ja end reikiga puhastades. Ja\u0308rgmisena heidame po\u0303randale mattidele ja hingame ko\u0303igepealtreikiharjutustest tuttavate hingamistehnikate ja\u0308rgi, seeja\u0308rel energilisemalt, hingates la\u0308bi ko\u0303ik energiakeskused, puhastades keha, vabastades pinged ja hingates endasse uut head. Meil on aega ka rahulikuks va\u0308ljatulekuks, pikemaks integratsiooniks ja mo\u0303nusaks venituseks hingamise ja\u0308rel. Pa\u0308rast jagamist paneme kirja tekkinud mo\u0303tted ja joonistame u\u0308les na\u0308htud su\u0308mbolid vo\u0303i kujundid."}]